Priekšlikums EIROPAS PARLAMENTA UN PADOMES LĒMUMS, ar ko atceļ konkrētus tiesību aktus attiecībā uz brīvības, drošības un tiesiskuma telpu /* COM/2014/0713 final - 2014/0337 (COD) */





PASKAIDROJUMA RAKSTS 1. PRIEKŠLIKUMA KONTEKSTS Komisijas prioritāte ir nodrošināt, ka ES tiesību aktu kopums vienmēr tiek atjaunināts un atbilst paredzētajam mērķim. Jau 2003. gada 16. decembrī pieņemtajā Iestāžu nolīgumā par labāku likumdošanas procesu[1] Eiropas Parlaments, Padome un Komisija vienojās, ka Eiropas Savienības tiesību aktu apmērs būtu jāsamazina, atceļot tiesību aktus, kurus vairs nepiemēro. Šādi tiesību akti būtu jāsvītro no Eiropas Savienības tiesību acquis, lai uzlabotu pārredzamību un nodrošinātu visiem iedzīvotājiem un visām dalībvalstīm lielāku paļāvību. Tas saskan ar Komisijas politiku normatīvās atbilstības jomā. Savā 2014. gada jūnija paziņojumā „Normatīvās atbilstības un izpildes programma (REFIT) – pašreizējā situācija un perspektīvas”[2] Komisija paziņoja, ka tā pārbauda visus tiesību aktus attiecībā uz policijas un tiesu iestāžu sadarbību krimināllietās, lai noteiktu tos aktus, kurus varētu atcelt, beidzoties Līgumos noteiktajam pārejas periodam. Komisija tagad ir pabeigusi savu novērtējumu par tiesību aktiem, kas saistīti ar brīvības, drošības un tiesiskuma telpu, tostarp ar bijušā trešā pīlāra acquis. Vairāki pēdējās desmitgadēs pieņemtie tiesību akti ir zaudējuši savu juridisko ietekmi. Tie vairs nav aktuāli sava pagaidu rakstura dēļ vai tāpēc, ka to saturs ir iekļauts vēlāk pieņemtajos tiesību aktos. Juridiskās noteiktības labad Komisija ierosina, ka Eiropas Parlaments un Padome atsauc šajā priekšlikumā minētos pasākumus. I. Izpildu komitejas Lēmums Sch/Com-ex (95) PV 1 rev.[3] attiecās uz ļoti specifisku situāciju saistībā ar Portugāles pieprasīto iepriekšējo apspriešanos par vīzas pieteikumu iesniedzējiem no Indonēzijas. Minētais lēmums kļuva novecojis, jo Regulā (EK) Nr. 810/2009[4] (Vīzu kodekss) un Regulā (EK) Nr. 767/2008[5] (VIS regula) ir paredzēti jauni noteikumi par iepriekšējo apspriešanos ar citām dalībvalstīm. II. Izpildu komitejas Lēmums SCH/Com-ex (95) 21[6] attiecas uz Šengenas valstu pienākumu apmainīties ar statistikas informāciju, lai ar Šengenas Sekretariāta atbalstu labāk uzraudzītu migrācijas plūsmas pie ārējām robežām. Minētais lēmums kļuva novecojis, jo ar Padomes Regulu (EK) Nr. 2007/2004[7] aģentūrai FRONTEX tika uzticēts veikt riska analīzi attiecībā uz riskiem, kas rodas pie ārējām robežām, un izstrādāt operatīvas informācijas sistēmas šādas informācijas apmaiņai, tostarp informācijas un koordinācijas tīklu, kurš izveidots ar Lēmumu 2005/267/EK[8], un Eiropas Robežu uzraudzības sistēmu, kas izveidota ar Regulu (EK) Nr. 1052/2013[9]. III. Izpildu komitejas Lēmums SCH/Com-ex (96) 13 rev. 1[10], ar kuru noteica principus, kas regulē pārstāvētāju valstu un pārstāvēto valstu tiesības un pienākumus attiecībā uz Šengenas vīzu izdošanu trešās valstīs, kurās nav pārstāvētas visas Šengenas valstis. Minētais lēmums kļuva novecojis pēc tam, kad stājās spēkā Regula (EK) Nr. 810/2009[11], ar ko tika ieviests jauns noteikumu kopums par pārstāvības pasākumiem gadījumos, kad dalībvalsts piekrīt pārstāvēt citu dalībvalsti, lai minētās dalībvalsts vārdā izskatītu pieteikumus un izdotu vīzas. IV. Izpildu komitejas Lēmums SCH/Com-ex (97) 39 rev.[12], ar kuru noteica pamatprincipus attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīm. Minētais lēmums kļuva novecojis pēc tam, kad stājās spēkā Padomes Regula 343/2003[13] un Komisijas Regula (EK) Nr. 1560/2003[14], ar kurām nosaka tiešo un netiešo pierādījumu elementus, ko izmanto tās dalībvalsts noteikšanai, kura ir atbildīga par patvēruma pieteikuma izskatīšanu. V. Izpildu komitejas Lēmums SCH/Com-ex (98) 1 rev. 2[15], ar ko paredzēja vairākus pasākumus, kuru mērķis ir palielināt pārbaužu efektivitāti pie ārējām robežām. Minētais lēmums kļuva novecojis pēc tam, kad stājās spēkā Regula (EK) Nr. 562/2006, ar kuru tika ieviesti jauni noteikumi par pārbaudēm pie ārējām robežām, un Padomes Regula (EK) Nr. 2007/2004, ar ko aģentūrai FRONTEX tika uzticēts atvieglināt Kopienas pasākumu piemērošanu saistībā ar ārējo robežu pārvaldību. VI. Izpildu komitejas Lēmums SCH/Com-ex (98) 18 rev.[16], ar kuru tika izveidota procedūra, kas jāievēro Šengenas valstīm, kurām ir nopietnas grūtības izsniegt izceļošanas dokumentus nelikumīgi ieceļojušo ārvalstu valstspiederīgo repatriācijai. Minētais lēmums kļuva novecojis, jo konkrētie pienākumi un procedūras, kas ārpus ES esošo valstu un ES dalībvalstu iestādēm ir jāpilda to ārvalstu valstspiederīgo repatriācijai, kuri nelikumīgi uzturas Eiropas Savienībā, ir paredzētas atpakaļuzņemšanas nolīgumos, ko ES slēdz ar trešām valstīm. VII. Izpildu komitejas Lēmums SCH/Com-ex (98) 21[17], ar kuru apstiprināja vairākus kopīgus noteikumus par spiedogu iespiešanu visu vīzas pieprasītāju pasēs, lai nepieļautu, ka viena un tā pati persona iesniedz daudzkārtējus vai secīgus vīzas pieteikumus. Minētais lēmums kļuva novecojis pēc tam, kad stājās spēkā Regula (EK) Nr. 810/2009 (Vīzu kodekss). VIII.–IX. Izpildu komitejas Lēmums SCH/Com-ex (98) 37 def. 2[18], ar ko tika ieviesta integrēta pieeja, lai pastiprinātu cīņu pret nelegālo migrāciju un kas tika īstenots ar Centrālās grupas Lēmumu SCH/C (98) 117[19]. Minētie lēmumi kļuva novecojuši pēc tam, kad stājās spēkā Regula (EK) Nr. 377/2004[20], ar kuru izveidoja kopēju satvaru imigrācijas sadarbības koordinatoru norīkošanai darbā trešās valstīs, Regula 562/2006, ar kuru paredzēja kopējus pasākumus ārējo robežu kontrolei, un Padomes Lēmums 2009/371/TI[21], ar kuru Eiropolam uzticēja konkrētus uzdevumus saistībā ar informācijas apmaiņu. X. Izpildu komitejas Lēmums SCH/Com-ex (98) 59 rev.[22], ar kuru paredzēja norādījumu kopumu saskaņotai dokumentu konsultantu izmantošanai gaisa un jūras satiksmes jomā un dalībvalstu konsulārajās pārstāvniecībās, lai pastiprinātu cīņu pret nelegālo imigrāciju Šengenas zonā. Minētais lēmums kļuva novecojis pēc tam, kad stājās spēkā Regula (EK) Nr. 377/2004, ar kuru ieviesa jaunus noteikumus par sadarbības koordinatoru izmantošanu trešās valstīs. XI. Izpildu komitejas Lēmums SCH/Com-ex (99) 7 rev. 2[23], ar kuru tika apstiprināts plāns par dalībvalstu sadarbības koordinatoru savstarpēju nosūtīšanu, lai konsultētu un palīdzētu veikt pārbaudes pie ārējām robežām. Minētais lēmums kļuva novecojis pēc tam, kad stājās spēkā Regula (EK) Nr. 562/2006 un Regula (EK) Nr. 2007/2004[24], ar ko nosaka jauno tiesisko regulējumu dalībvalstu sadarbībai attiecībā uz ārējo robežu kontroli, tostarp sadarbības koordinatoru nosūtīšanu. XII. Padomes Regula (EK) Nr. 189/2008[25], ar kuru tika noteiktas ar konkrētiem SIS II testiem saistītas specifikācijas, lai pierādītu, ka centrālā SIS II, sakaru infrastruktūra un saskarne starp centrālo SIS II un valstu sistēmām (N.SIS II) darbojas atbilstoši tehniskajām un funkcionālajām prasībām, kas izklāstītas SIS II juridiskajos aktos. Minētā regula zaudēja savu juridisko ietekmi, kad 2013. gada 9. aprīlī sāka darboties SIS II. 3. PRIEKŠLIKUMA JURIDISKIE ASPEKTI Ierosināto pasākumu kopsavilkums Ar priekšlikumu tiek atcelti vairāki tādi juridiskie pasākumi brīvības, drošības un tiesiskuma jomā, kuri tika atzīti par novecojušiem. Juridiskais pamats Juridiskais pamats, lai atceltu Izpildu komitejas lēmumu (1995. gada 28. aprīlis) par kopējo vīzu politiku (Sch/Com-ex (95) PV 1 rev.), ir Līguma par Eiropas Savienības darbību 77. panta 2. punkta a) apakšpunkts. Juridiskais pamats, lai atceltu Izpildu komitejas lēmumu (1995. gada 20. decembris) par ātru informācijas apmaiņu starp Šengenas valstīm, paziņojot statistikas datus un konkrētus datus par iespējamiem darbības traucējumiem pie ārējām robežām (SCH/Com-ex (95) 21), ir Līguma par Eiropas Savienības darbību 77. panta 2. punkta d) apakšpunkts. Juridiskais pamats, lai atceltu Izpildu komitejas lēmumu (1996. gada 27. jūnijs) par principiem Šengenas vīzu izdošanai saskaņā ar 30. panta 1. punkta a) apakšpunktu Konvencijā par Šengenas Līguma īstenošanu (SCH/Com-ex (96) 13 rev. 1), ir Līguma par Eiropas Savienības darbību 77. panta 2. punkta a) apakšpunkts. Juridiskais pamats, lai atceltu Izpildu komitejas lēmumu (1997. gada 15. decembris) par pamatprincipiem attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīm (SCH/Com-ex (97) 39 rev.), ir Līguma par Eiropas Savienības darbību 78. panta 2. punkta e) apakšpunkts. Juridiskais pamats, lai atceltu Izpildu komitejas lēmumu (1998. gada 21. aprīlis) par darba grupas darbībām (SCH/Com-ex (98) 1 rev. 2), ir Līguma par Eiropas Savienības darbību 77. panta 2. punkta b) apakšpunkts un 79. panta 2. punkta c) un d) apakšpunkts. Juridiskais pamats, lai atceltu Izpildu komitejas lēmumu (1998. gada 23. jūnijs) par pasākumiem, kas jāpieņem attiecībā uz valstīm, kuras rada problēmas, izsniedzot dokumentus, kas nepieciešami izraidīšanai no Šengenas teritorijas (SCH/Com-ex (98) 18 rev.), ir Līguma par Eiropas Savienības darbību 78. panta 2. punkta g) apakšpunkts. Juridiskais pamats, lai atceltu Izpildu komitejas lēmumu (1998. gada 23. jūnijs) par spiedoga iespiešanu vīzas pieprasītāja pasē (SCH/Com-ex (98) 21), ir Līguma par Eiropas Savienības darbību 77. panta 2. punkta a) apakšpunkts. Juridiskais pamats, lai atceltu Izpildu komitejas lēmumu (1998. gada 27. oktobris) par pasākumu ieviešanu cīņai pret nelegālu imigrāciju (SCH/Com-ex (98) 37 def. 2), ir Līguma par Eiropas Savienības darbību 77. panta 2. punkta b) apakšpunkts un 79. panta 2. punkta c) apakšpunkts. Juridiskais pamats, lai atceltu Centrālās grupas lēmumu (1998. gada 27. oktobris) par pasākumu ieviešanu cīņai pret nelegālu imigrāciju (SCH/C (98) 117), ir Līguma par Eiropas Savienības darbību 77. panta 2. punkta b) apakšpunkts un 79. panta 2. punkta c) apakšpunkts. Juridiskais pamats, lai atceltu Izpildu komitejas lēmumu (1998. gada 16. decembris) par dokumentu konsultantu saskaņotu izmantošanu (SCH/Com-ex (98) 59 rev.), ir Līguma par Eiropas Savienības darbību 79. panta 2. punkta c) apakšpunkts. Juridiskais pamats, lai atceltu Izpildu komitejas lēmumu (1999. gada 28. aprīlis) par sadarbības koordinatoriem (SCH/Com-ex (99) 7 rev. 2), ir Līguma par Eiropas Savienības darbību 87. panta 2. punkta a) apakšpunkts. Juridiskais pamats, lai atceltu Padomes 2008. gada 18. februāra Regulu (EK) Nr. 189/2008, ir Līguma par Eiropas Savienības darbību 77. panta 2. punkta b) apakšpunkts. Subsidiaritātes un proporcionalitātes principi Pasākumi, uz kuriem attiecas šis priekšlikums, ir novecojuši, jo to saturs ir iekļauts vēlāk pieņemtajos tiesību aktos. Tāpēc atbilstīgi subsidiaritātes un proporcionalitātes principiem minētie pasākumi ir jāatceļ. Šajā nolūkā Savienības likumdevējam ir jāpieņem nepieciešamie pasākumi. Instrumenta izvēle Ierosinātais juridiskais instruments: Eiropas Parlamenta un Padomes lēmums. 4. IETEKME UZ BUDŽETU Priekšlikums budžetu neietekmē. 2014/0337 (COD) Priekšlikums EIROPAS PARLAMENTA UN PADOMES LĒMUMS, ar ko atceļ konkrētus tiesību aktus attiecībā uz brīvības, drošības un tiesiskuma telpu EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 77. panta 2. punkta a), b) un d) apakšpunktu, 78. panta 2. punkta e) un g) apakšpunktu, 79. panta 2. punkta c) un d) apakšpunktu un 87. panta 2. punkta a) apakšpunktu, ņemot vērā Eiropas Komisijas priekšlikumu, pēc leģislatīvā akta projekta nosūtīšanas valstu parlamentiem, saskaņā ar parasto likumdošanas procedūru, tā kā: (1) Savienības tiesību aktu pārredzamības uzlabošana ir būtisks elements labākas tiesību aktu izstrādes stratēģijā, ko īsteno Savienības iestādes. Šajā saistībā ir lietderīgi atcelt tos spēkā esošos tiesību aktus, kam vairs nav jēgas. (2) Vairāki brīvības, drošības un tiesiskuma telpas jomā pieņemtie tiesību akti, lai arī nav atcelti, vairs nav aktuāli, jo to saturs ir iekļauts vēlāk pieņemtajos tiesību aktos. (3) Izpildu komitejas Lēmums Sch/Com-ex (95) PV 1 rev.[26] attiecās uz ļoti specifisku situāciju saistībā ar Portugāles pieprasīto iepriekšējo apspriešanos par vīzas pieteikumu iesniedzējiem no Indonēzijas. Minētais lēmums kļuva novecojis pēc tam, kad stājās spēkā Regula Nr. 810/2009[27] un Regula (EK) Nr. 767/2008[28], paredzot jaunus noteikumus par iepriekšējo apspriešanos ar citām dalībvalstīm saistībā ar vīzu izdošanu. (4) Izpildu komitejas Lēmumā SCH/Com-ex (95) 21[29] bija paredzēts dalībvalstu pienākums apmainīties ar statistikas informāciju, lai labāk uzraudzītu migrācijas plūsmas pie ārējām robežām. Minētais lēmums kļuva novecojis pēc tam, kad stājās spēkā Padomes Regula (EK) Nr. 2007/2004[30], ar kuru aģentūrai FRONTEX tika uzticēts veikt riska analīzi attiecībā uz jauniem riskiem un pašreizējo situāciju pie ārējām robežām, kā arī izstrādāt un uzturēt informācijas sistēmas, kas ļauj apmainīties ar šādu informāciju. (5) Ar Izpildu komitejas Lēmumu SCH/Com-ex (96) 13 rev. 1[31] noteica principus, kas regulē pārstāvētāju dalībvalstu un pārstāvēto dalībvalstu tiesības un pienākumus attiecībā uz Šengenas vīzu izdošanu trešās valstīs, kurās nav pārstāvētas visas Šengenas valstis. Minētais lēmums kļuva novecojis pēc tam, kad stājās spēkā Regula (EK) Nr. 810/2009, ar ko tika paredzēti jauni noteikumi par pārstāvības pasākumiem gadījumos, kad dalībvalsts piekrīt pārstāvēt citu dalībvalsti, lai minētās dalībvalsts vārdā izskatītu pieteikumus un izdotu vīzas. (6) Ar Izpildu komitejas Lēmumu SCH/Com-ex (97) 39 rev.[32] tika apstiprināti pamatprincipi attiecībā uz pierādījumiem un netiešiem pierādījumiem atpakaļuzņemšanas nolīgumos starp Šengenas valstīm. Minētais lēmums kļuva novecojis pēc tam, kad stājās spēkā Padomes Regula (EK) Nr. 343/2003[33] un Komisijas Regula (EK) Nr. 1560/2003[34], ar kurām nosaka tiešo un netiešo pierādījumu elementus, ko izmanto tās dalībvalsts noteikšanai, kura ir atbildīga par patvēruma pieteikuma izskatīšanu. (7) Ar Izpildu komitejas Lēmumu SCH/Com-ex (98) 1 rev. 2[35] tika noteikti vairāki pasākumi, kuru mērķis ir palielināt pārbaužu efektivitāti pie ārējām robežām. Minētais lēmums kļuva novecojis pēc tam, kad stājās spēkā Regula (EK) Nr. 562/2006[36], kurā paredzēti noteikumi par ārējo robežu šķērsošanu, un Padomes Regula (EK) Nr. 2007/2004, ar ko aģentūrai FRONTEX tika uzticēts atvieglināt Kopienas pasākumu piemērošanu saistībā ar ārējo robežu pārvaldību, nodrošinot dalībvalstu darbību koordināciju minēto pasākumu īstenošanā. (8) Ar Izpildu komitejas Lēmumu SCH/Com-ex (98) 18 rev.[37] tika paredzēta procedūra, kas jāievēro Šengenas valstīm, kurām ir nopietnas grūtības izsniegt izceļošanas dokumentus nelikumīgi ieceļojušo ārvalstu valstspiederīgo repatriācijai, kā arī iespēja Savienības līmenī izvērtēt nepieciešamību izmantot citus, stingrākus līdzekļus pret minētajām trešām valstīm. Minētais lēmums kļuva novecojis pēc tam, kad Savienība noslēdza ar vairākām trešām valstīm atpakaļuzņemšanas nolīgumus, kuros izklāstīti konkrēti pienākumi un procedūras, kas trešo valstu un dalībvalstu iestādēm ir jāpilda to ārvalstu valstspiederīgo repatriācijai, kuri nelikumīgi uzturas Savienībā. (9) Ar Izpildu komitejas Lēmumu SCH/Com-ex (98) 21[38] tika apstiprināti kopīgi noteikumi par spiedogu iespiešanu visu vīzas pieprasītāju pasēs, lai nepieļautu, ka viena un tā pati persona iesniedz daudzkārtējus vai secīgus vīzas pieteikumus. Minētais lēmums kļuva novecojis pēc tam, kad stājās spēkā Regula (EK) Nr. 810/2009, kurā paredzēts jaunu noteikumu kopums par vīzu izdošanu un spiedogu iespiešanu pieteikuma iesniedzēja ceļošanas dokumentā. (10) Ar Izpildu komitejas Lēmumu SCH/Com-ex (98) 37 def. 2[39] tika izveidots pasākumu kopums ar mērķi ieviest integrētu pieeju, lai pastiprinātu cīņu pret nelegālo migrāciju; minēto lēmumu īstenoja ar Centrālās grupas 1998. gada 27. oktobra lēmumu par pasākumu ieviešanu cīņai pret nelegālu imigrāciju (SCH/C (98) 117). Minētie lēmumi kļuva novecojuši pēc tam, kad stājās spēkā Regula (EK) Nr. 377/2004[40], ar kuru izveidoja kopēju satvaru imigrācijas sadarbības koordinatoru norīkošanai darbā trešās valstīs, Regula (EK) Nr. 562/2006, ar kuru paredzēja kopējus pasākumus ārējo robežu kontrolei, un Padomes Lēmums 2009/371/TI[41], ar kuru Eiropolam uzticēja konkrētus uzdevumus saistībā ar informācijas apmaiņu, tostarp nelegālās migrācijas apkarošanu. (11) Ar Izpildu komitejas Lēmumu SCH/Com-ex (98) 59 rev.[42] tika paredzēts norādījumu kopums saskaņotai dokumentu konsultantu izmantošanai gaisa un jūras satiksmes jomā un dalībvalstu konsulārajās pārstāvniecībās, lai pastiprinātu cīņu pret nelegālo imigrāciju. Minētais lēmums kļuva novecojis pēc tam, kad stājās spēkā Regula (EK) Nr. 377/2004, ar kuru ieviesa jaunus noteikumus par sadarbības koordinatoru izmantošanu trešās valstīs. (12) Ar Izpildu komitejas Lēmumu SCH/Com-ex (99) 7 rev. 2[43] tika apstiprināts plāns par dalībvalstu sadarbības koordinatoru savstarpēju nosūtīšanu, lai konsultētu un palīdzētu veikt uzdevumus drošības jomā un pārbaudes pie ārējām robežām. Minētais lēmums kļuva novecojis pēc tam, kad stājās spēkā Regula (EK) Nr. 562/2006 un Regula (EK) Nr. 2007/2004, ar kurām tika ieviests jauns tiesiskais regulējums dalībvalstu sadarbībai attiecībā uz ārējo robežu kontroli, tostarp sadarbības koordinatoru nosūtīšanu. (13) Ar Padomes Regulu (EK) Nr. 189/2008[44] tika noteiktas ar konkrētiem SIS II testiem saistītas specifikācijas, lai pierādītu, ka centrālā SIS II, sakaru infrastruktūra un saskarne starp centrālo SIS II un valstu sistēmām (N.SIS II) darbojas atbilstoši tehniskajām un funkcionālajām prasībām, kas izklāstītas SIS II juridiskajos aktos. Minētā regula zaudēja savu juridisko ietekmi, kad 2013. gada 9. aprīlī sāka darboties SIS II. (14) Juridiskās noteiktības un skaidrības labad minētie novecojušie lēmumi un regula būtu jāatceļ. (15) Ņemot vērā to, ka šā lēmuma mērķi, proti, atcelt vairākus novecojušus Savienības tiesību aktus attiecībā uz brīvības, drošības un tiesiskuma telpu, nevar sasniegt atsevišķās dalībvalstīs, bet tikai Savienības līmenī, šis lēmums atbilst subsidiaritātes principa prasībām, kas izklāstītas Līguma 5. pantā. Saskaņā ar minētajā pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi minētā mērķa sasniegšanai. (16) Saskaņā ar 1. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā. (17) Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK[45]. Tādēļ Apvienotā Karaliste nepiedalās šā lēmuma pieņemšanā. (18) Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes 2002. gada 28. februāra Lēmumu 2002/192/EK[46]. Tādēļ Īrija nepiedalās šā lēmuma pieņemšanā. (19) Attiecībā uz Islandi un Norvēģiju šis lēmums pilnveido tos Šengenas acquis noteikumus tā nolīguma nozīmē, kurš noslēgts starp Eiropas Savienības Padomi un Islandes Republiku un Norvēģijas Karalisti par abu minēto valstu asociēšanu Šengenas acquis īstenošanā, piemērošanā un pilnveidošanā[47], kuri attiecas uz jomu, kas minēta 1. pantā Padomes Lēmumā 1999/437/EK[48]. (20) Attiecībā uz Šveici šis lēmums papildina tos Šengenas acquis noteikumus tā nolīguma nozīmē, kas noslēgts starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā[49], kuri attiecas uz jomu, kas minēta Lēmuma 1999/437/EK 1. pantā, to lasot saistībā ar 3. pantu Padomes Lēmumā 2008/146/EK[50] un Padomes Lēmumā 2008/149/TI[51]. (21) Attiecībā uz Lihtenšteinu šis lēmums papildina tos Šengenas acquis noteikumus tā protokola nozīmē, kas noslēgts starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā[52], un tā protokola nozīmē, kas noslēgts starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā saistībā ar kontroles atcelšanu pie iekšējām robežām un personu pārvietošanos, kuri attiecas uz jomu, kas minēta Lēmuma 1999/437/EK 1. pantā, to lasot saistībā ar 3. pantu Padomes Lēmumā 2011/349/ES[53] un Padomes Lēmumā 2011/350/ES[54], IR PIEŅĒMUŠI ŠO LĒMUMU. 1. pants Novecojušu tiesību aktu atcelšana Izpildu komitejas Lēmumus Sch/Com-ex (95) PV 1 rev., SCH/Com-ex (95) 21, SCH/Com-ex (96) 13 rev. 1, SCH/Com-ex (97) 39 rev., SCH/Com-ex (98) 1 rev. 2, SCH/Com-ex (98) 18 rev., SCH/Com-ex (98) 21, SCH/Com-ex (98) 37 def. 2, SCH/Com-ex (98) 59 rev., SCH/Com-ex (99) 7 rev. 2, Centrālās grupas Lēmumu SCH/C (98) 117 un Padomes Regulu (EK) Nr. 189/2008 atceļ. 2. pants Stāšanās spēkā Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī. Briselē, Eiropas Parlamenta vārdā – Padomes vārdā – priekšsēdētājs priekšsēdētājs [1] OV C 321, 31.12.2003., 1. lpp. [2] COM(2014) 368 final, 18.6.2014. [3] Izpildu komitejas lēmums (1995. gada 28. aprīlis) par kopējo vīzu politiku (Sch/Com-ex (95) PV 1 rev.) (OV L 239, 22.9.2000., 175. lpp.). [4] Eiropas Parlamenta un Padomes Regula (EK) Nr. 810/2009 (2009. gada 13. jūlijs), ar ko izveido Kopienas Vīzu kodeksu (Vīzu kodekss) (OV L 243, 15.9.2009., 1. lpp.). [5] Eiropas Parlamenta un Padomes Regula (EK) Nr. 767/2007 (2008. gada 9. jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS regula) (OV L 218, 13.8.2008., 60. lpp.). [6] Izpildu komitejas lēmums (1995. gada 20. decembris) par ātru informācijas apmaiņu starp Šengenas valstīm, paziņojot statistikas datus un konkrētus datus par iespējamiem darbības traucējumiem pie ārējām robežām (SCH/Com-ex (95) 21) (OV L 239, 22.9.2000., 176. lpp.). [7] Padomes Regula (EK) Nr. 2007/2004 (2004. gada 26. oktobris), ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (OV L 349, 25.11.2004., 1. lpp.). [8] Padomes Lēmums 2005/267/EK (2005. gada 16. marts), ar ko izveido drošu tīmeklī izvietotu informācijas un koordinācijas tīklu dalībvalstu migrācijas pārvaldes dienestiem (OV L 83, 1.4.2005., 48. lpp.). [9] Eiropas Parlamenta un Padomes Regula (ES) Nr. 1052/2013 (2013. gada 22. oktobris), ar ko izveido Eiropas Robežu uzraudzības sistēmu (Eurosur) (OV L 295, 6.11.2013., 11. lpp.). [10] Izpildu komitejas lēmums (1996. gada 27. jūnijs) par principiem Šengenas vīzu izdošanai saskaņā ar 30. panta 1. punkta a) apakšpunktu Konvencijā par Šengenas Līguma īstenošanu (SCH/Com-ex (96) 13 rev. 1) (OV L 239, 22.9.2000., 180. lpp.). [11] Eiropas Parlamenta un Padomes Regula (EK) Nr. 810/2009 (2009. gada 13. jūlijs), ar ko izveido Kopienas Vīzu kodeksu (Vīzu kodekss) (OV L 243, 15.9.2009., 1. lpp.). [12] Izpildu komitejas lēmums (1997. gada 15. decembris) par pamatprincipiem attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīm (SCH/Com-ex (97) 39 rev.) (OV L 239, 22.9.2000., 188. lpp.). [13] Padomes Regula (EK) Nr. 343/2003 (2003. gada 18. februāris), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 50, 25.2.2003., 1. lpp.). [14] Komisijas Regula (EK) Nr. 1560/2003 (2003. gada 2. septembris), ar kuru paredz sīki izstrādātus noteikumus, lai piemērotu Padomes Regulu (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 222, 5.9.2003., 3. lpp.). [15] Izpildu komitejas lēmums (1998. gada 21. aprīlis) par darba grupas darbībām (SCH/Com-ex (98) 1 rev. 2) (OV L 239, 22.9.2000., 191. lpp.). [16] Izpildu komitejas lēmums (1998. gada 23. jūnijs) par pasākumiem, kas jāpieņem attiecībā uz valstīm, kuras rada problēmas, izsniedzot dokumentus, kas nepieciešami izraidīšanai no Šengenas teritorijas (SCH/Com-ex (98) 18 rev.) (OV L 239, 22.9.2000., 197. lpp.). [17] Izpildu komitejas lēmums (1998. gada 23. jūnijs) par spiedoga iespiešanu vīzas pieprasītāja pasē (SCH/Com-ex (98) 21) (OV L 239, 22.9.2000., 200. lpp.). [18] Izpildu komitejas lēmums (1998. gada 27. oktobris) par pasākumu ieviešanu cīņai pret nelegālu imigrāciju (SCH/Com-ex (98) 37 def. 2) (OV L 239, 22.9.2000., 203. lpp.). [19] Centrālās grupas lēmums (1998. gada 27. oktobris) par pasākumu ieviešanu cīņai pret nelegālu imigrāciju. [20] Padomes Regula (EK) Nr. 377/2004 (2004. gada 19. februāris) par sadarbības koordinatoru tīkla izveidi imigrācijas jomā. (OV L 64, 2.3.2004., 1. lpp.). [21] Padomes Lēmums 2009/371/TI (2009. gada 6. aprīlis), ar ko izveido Eiropas Policijas biroju (Eiropolu) (OV L 121, 15.5.2009., 37. lpp.). [22] Izpildu komitejas lēmums (1998. gada 16. decembris) par dokumentu konsultantu saskaņotu izmantošanu (SCH/Com-ex (98) 59 rev.) (OV L 239, 22.9.2000., 308. lpp.). [23] Izpildu komitejas lēmums (1999. gada 28. aprīlis) par sadarbības koordinatoriem (SCH/Com-ex (99) 7 rev. 2) (OV L 239, 22.9.2000., 411. lpp.). [24] Padomes Regula (EK) Nr. 2007/2004 (2004. gada 26. oktobris), ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (OV L 349, 25.11.2004., 1. lpp.). [25] Padomes Regula (EK) Nr. 189/2008 (2008. gada 18. februāris) par otrās paaudzes Šengenas Informācijas Sistēmas (SIS II) testiem (OV L 57, 1.3.2008., 1. lpp.). [26] Izpildu komitejas 1995. gada 28. aprīļa lēmums par kopējo vīzu politiku (Sch/Com-ex (95) PV 1 rev.) (OV L 239, 22.9.2000., 175. lpp.). [27] Eiropas Parlamenta un Padomes Regula (EK) Nr. 810/2009 (2009. gada 13. jūlijs), ar ko izveido Kopienas Vīzu kodeksu (Vīzu kodekss) (OV L 243, 15.9.2009., 1. lpp.). [28] Eiropas Parlamenta un Padomes Regula (EK) Nr. 767/2007 (2008. gada 9. jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS regula) (OV L 218, 13.8.2008., 60. lpp.). [29] Izpildu komitejas lēmums (1995. gada 20. decembris) par ātru informācijas apmaiņu starp Šengenas valstīm, paziņojot statistikas datus un konkrētus datus par iespējamiem darbības traucējumiem pie ārējām robežām (SCH/Com-ex (95) 21) (OV L 239, 22.9.2000., 176. lpp.). [30] Padomes Regula (EK) Nr. 2007/2004 (2004. gada 26. oktobris), ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (OV L 349, 25.11.2004., 1. lpp.). [31] Izpildu komitejas lēmums (1996. gada 27. jūnijs) par principiem Šengenas vīzu izdošanai saskaņā ar 30. panta 1. punkta a) apakšpunktu Konvencijā par Šengenas Līguma īstenošanu (SCH/Com-ex (96) 13 rev. 1) (OV L 239, 22.9.2000., 180. lpp.). [32] Izpildu komitejas lēmums (1997. gada 15. decembris) par pamatprincipiem attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīm (SCH/Com-ex (97) 39 rev.) (OV L 239, 22.9.2000., 188. lpp.). [33] Padomes Regula (EK) Nr. 343/2003 (2003. gada 18. februāris), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 50, 25.2.2003., 1. lpp.). [34] Komisijas Regula (EK) Nr. 1560/2003 (2003. gada 2. septembris), ar kuru paredz sīki izstrādātus noteikumus, lai piemērotu Padomes Regulu (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 222, 5.9.2003., 3. lpp.). [35] Izpildu komitejas lēmums (1998. gada 21. aprīlis) par darba grupas darbībām (SCH/Com-ex (98) 1 rev. 2) (OV L 239, 22.9.2000., 191. lpp.). [36] Eiropas Parlamenta un Padomes Regula (EK) Nr. 562/2006 (2006. gada 15. marts), ar kuru ievieš Kopienas Kodeksu par noteikumiem, kas reglamentē personu pārvietošanos pār robežām (Šengenas Robežu kodekss), (OV L 105, 13.4.2006., 1. lpp.). [37] Izpildu komitejas lēmums (1998. gada 23. jūnijs) par pasākumiem, kas jāpieņem attiecībā uz valstīm, kuras rada problēmas, izsniedzot dokumentus, kas nepieciešami izraidīšanai no Šengenas teritorijas (SCH/Com-ex (98) 18 rev.) (OV L 239, 22.9.2000., 197. lpp.). [38] Izpildu komitejas lēmums (1998. gada 23. jūnijs) par spiedoga iespiešanu vīzas pieprasītāja pasē (SCH/Com-ex (98) 21) (OV L 239, 22.9.2000., 200. lpp.). [39] Izpildu komitejas lēmums (1998. gada 27. oktobris) par pasākumu ieviešanu cīņai pret nelegālu imigrāciju (SCH/Com-ex (98) 37 def. 2) (OV L 239, 22.9.2000., 203. lpp.). [40] Padomes Regula (EK) Nr. 377/2004 (2004. gada 19. februāris) par sadarbības koordinatoru tīkla izveidi imigrācijas jomā. (OV L 64, 2.3.2004., 1. lpp.). [41] Padomes Lēmums 2009/371/TI (2009. gada 6. aprīlis), ar ko izveido Eiropas Policijas biroju (Eiropolu) (OV L 121, 15.5.2009., 37. lpp.). [42] Izpildu komitejas lēmums (1998. gada 16. decembris) par dokumentu konsultantu saskaņotu izmantošanu (SCH/Com-ex (98) 59 rev.) (OV L 239, 22.9.2000., 308. lpp.). [43] Izpildu komitejas lēmums (1999. gada 28. aprīlis) par sadarbības koordinatoriem (SCH/Com-ex (99) 7 rev. 2) (OV L 239, 22.9.2000., 411. lpp.). [44] Padomes Regula (EK) Nr. 189/2008 (2008. gada 18. februāris) par otrās paaudzes Šengenas Informācijas Sistēmas (SIS II) testiem (OV L 57, 1.3.2008., 1. lpp.). [45] Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.). [46] Padomes Lēmums 2002/192/EK (2002. gada 28. februāris)[46] par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.). [47] OV L 176, 10.7.1999., 36. lpp. [48] Padomes Lēmums 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (OV L 176, 10.7.1999., 31. lpp.). [49] OV L 53, 27.2.2008., 52. lpp. [50] Padomes Lēmums 2008/146/EK (2008. gada 28. janvāris) par to, lai Eiropas Kopienas vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 1. lpp.). [51] Padomes Lēmums (2008. gada 28. janvāris) par to, lai Eiropas Savienības vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 50. lpp.). [52] OV L 160, 18.6.2011., 21. lpp. [53] Padomes Lēmums 2011/349/ES (2011. gada 7. marts) par to, lai Eiropas Savienības vārdā noslēgtu Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā, jo īpaši saistībā ar tiesu iestāžu sadarbību krimināllietās un policijas sadarbību (OV L 160, 18.6.2011., 1. lpp.). [54] Padomes Lēmums 2011/350/ES (2011. gada 7. marts) par to, lai Eiropas Savienības vārdā noslēgtu Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā saistībā ar kontroles atcelšanu pie iekšējām robežām un personu pārvietošanos (OV L 160, 18.6.2011., 19. lpp.).